**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2018-2019 уку елы) 9 нчы сыйныф**

*Үткәрү вакыты- 120 минут*

*Максималь балл – 40*

1. **Теоретик биремнәр (7 балл).**

1. Урта гасыр төрки-татар әдәбиятының төп чорларын эзлекле төстә язып куегыз (3 балл).

2. Түбәндә аталган билгеләрнең кайсылары матур әдәбиятның функциясен билгели (4 балл):

А) танып-белү;

Б) эстетик;

В) фәнни;

Г) тәрбияви;

Д) сөйләм культурасын баету, камилләштерү

1. **Әдәби әсәргә кагылышлы биремнәр (23 балл).**

1. Гомумтөрки әдәбиятка караган 3 әдәби истәлекнең исемен язып куегыз (3 балл).

2. Ул истәлекләргә нинди сыйфатлар хас? (10 балл)

3. Ә.Ясәви белән С.Бакырганый әсәрләрендә суфичылык әдәбиятына хас нинди билгеләр чагылыш таба? Төп сыйфатларны санап чыгыгыз (10 балл).

1. **Иҗади эш (10 балл).**

1. Алдагы сыйныфта үткән материалны искә төшерегез һәм үзегез теләгән бер әсәргә шәхси бәягезне биреп, кечкенә генә мәкалә язып карагыз. (10 балл)